CELEX: 62018TN0518
Language: el
Date: 2018-08-31 00:00:00
Title: Υπόθεση T-518/18: Προσφυγή της 31ης Αυγούστου 2018 — YG κατά Επιτροπής

5.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/41
            
         
      Προσφυγή της 31ης Αυγούστου 2018 — YG κατά Επιτροπής
      (Υπόθεση T-518/18)
      (2018/C 399/56)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: YG (εκπρόσωποι: S. Rodrigues και A. Champetier, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  πρώτον, να ακυρώσει την απόφαση της καθής της 13ης Νοεμβρίου 2017 περί μη περιλήψεως του ονόματος του προσφεύγοντος στον πίνακα των προαχθέντων υπαλλήλων·
               
            
                  —
               
               
                  ακολούθως, να ακυρώσει την απόφαση της καθής της 17ης Μαΐου 2018 με την οποία απορρίφθηκε η διοικητική ένσταση του προσφεύγοντος κατά της από 13 Νοεμβρίου 2017 αποφάσεως της καθής·
               
            
                  —
               
               
                  να καταδικάσει την καθής στην απόδοση των δικαστικών εξόδων στα οποία υποβλήθηκε ο προσφεύγων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους ακυρώσεως:
      
                  1.
               
               
                  Με τον πρώτο λόγο ακυρώσεως προβάλλεται ότι η καθής παρέβη το άρθρο 45 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης. Η προσβαλλόμενη απόφαση στηρίχτηκε σε πρόδηλα σφάλματα εκτιμήσεως. Επιπλέον, δεν παρείχε επαρκή αιτιολογία και δεν απέδειξε ότι εξέτασε τα προσόντα του προσφεύγοντος σύμφωνα με την αρχή της ίσης μεταχειρίσεως.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η καθής παραβίασε την αρχή της χρηστής διοικήσεως, όπως αυτή κατοχυρώνεται στο άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης, λόγω της ελλείψεως επιμέλειας κατά τη σύνταξη και την αιτιολόγηση της προσβαλλόμενης αποφάσεως.